Tretomphalus bulloides

Tretomphalus bulloides ir foraminīferu suga rotaliīdu kārtā un rosalinīdu dzimtā. Sugu 1839. gadā aprakstīja franču naturālists Alsids Orbiņī kā Rosalina bulloides, bet 1880. gadā vācu zoologs Kārlis Augusts Mebiuss to iedalīja jaunizveidotajā tretomfalu ģintī. Tretomphalus bulloides ir tretomfalu ģints tipiskā suga. Tā ir izplatīta Vidusjūrā, Melnajā jūrā, Atlantijas okeānā, Karību jūras reģionā, Indijas okeānā, Klusajā okeānā un pie Japānas.WoRMS, World Register of Marine Species.

 Apraksts 
Čaula zema, trohospirāliska un saplacināta bentiskajā stadijā. Makrosfēras eksemplāriem spirāliskajai pusei ir evolūta forma ar apmēram 1,5-2 vijumiem. Kameras no spirāliskās puuses un perifērijā ir blīvi perforētas, bet prolokulas neperforētas. Šuves spirāliskajā pusē ir viegli izlocītas, atliektas atpakaļ un iespiestas. Pieauguma gaitā kameras ātri paliek garākas, no četrām līdz piecām pēdējā vijumā. Primārā atvere ir starpmarginālas, ekstraumbilikālas, lokveidīgas spraugas veidā, ko daļēji apņem vāji attīstīta apmale. Planktona stadijā čaulas umbilikālajā pusē piestprinās liela pludiņkamera. Šīs perforētās kameras apakšdaļā ir ap trīssimt caurumu ar noapaļotām malām un apmalēm.Franc Cimerman in Martin R. Langer., Mediterranean Foraminifera, Ljubljana, 1991. 67-68. lpp., ISBN 86-7131-053-1

 Atsauces 

Kategorija:Foraminīferas